CELEX: 62016CN0463
Language: sl
Date: 2016-08-17 00:00:00
Title: Zadeva C-463/16: Predlog za sprejetje predhodne odločbe, ki ga je vložilo Hoge Raad der Nederlanden (Nizozemska) 17. avgusta 2016 – Stadion Amsterdam CV/Staatssecretaris van Financiën

7.11.2016   
            
            
               SL
            
            
               Uradni list Evropske unije
            
            
               C 410/8
            
         Predlog za sprejetje predhodne odločbe, ki ga je vložilo Hoge Raad der Nederlanden (Nizozemska) 17. avgusta 2016 – Stadion Amsterdam CV/Staatssecretaris van Financiën
   (Zadeva C-463/16)
   (2016/C 410/09)
   Jezik postopka: nizozemščina
   
      Predložitveno sodišče
   
   Hoge Raad der Nederlanden
   
      Stranki v postopku v glavni stvari
   
   
      Vlagateljica kasacijske pritožbe: Stadion Amsterdam CV
   
      Nasprotna stranka v postopku s kasacijsko pritožbo: Staatssecretaris van Financiën
   
      Vprašanje za predhodno odločanje
   
   Ali je treba člen 12(3)(a) Šeste direktive (1) razlagati tako, da se mora v primeru, če je storitev, ki je za potrebe pobiranja DDV enotna storitev, sestavljena iz dveh ali več konkretnih in posebnih sestavnih delov, za katere bi, če bi se opravili kot ločene storitve, veljale različne stopnje DDV, DDV za ta skupek storitev pobrati po različnih davčnih stopnjah, ki veljajo za sestavne dele, če je mogoče plačilo za storitev razdeliti v skladu z ustreznim razmerjem sestavnih delov?
   
      (1)  Šesta direktive Sveta (77/388/EGS) z dne 17. maja 1977 o usklajevanju zakonodaje držav članic o prometnih davkih – Skupni sistem davka na dodano vrednost: enotna osnova za odmero (UL 1977, L 145, str. 1).